Ozzy Osbourne hét Parkinson se siekte | Netwerk24
22 Januarie 2020 12:23
Osbourne, wat verlede jaar ’n konsert weens gesondheidsredes moes uitstel, het op ABC se Good Morning America gesê hy het die diagnose in Februarie 2019 ontvang nadat hy by die huis geval en sy nek geopereer is.
Hy het onlangs ook longontsteking, ’n infeksie in sy hand en komplikasies met griep gehad.
Ozzy Osbourne Foto: Reuters
Osbourne het voorheen ontken dat hy Parkinson se siekte het, maar sê nou hy wil oop kaarte met sy aanhangers speel.
“Hulle is my suurstof, jy weet. Ek voel beter. Ek het nou erken dat ek inderdaad Parkinson se siekte het. En ek hoop net hulle hou aan om my te ondersteun en om daar te wees vir my omdat ek hulle nodig het,” het Osbourne gesê, terwyl hy langs sy vrou, Sharon, gesit het.
Osbourne sê hy gebruik medisyne vir Parkinson se siekte, asook pille vir sy senustelsel.
Hy sê hy werk daaraan om weer op te tree. – Reuters
Meer oor: Ozzy Osbourne | Parkinson Se Siekte
Ozzy Osbourne sien rooi ná Trump 'Crazy Train' gebruik